Elly Vilhjálms

Henný Eldey Vilhjálmsdóttir, þekktust undir listamannsheitinu Elly Vilhjálms,  (f. í Merkinesi í Höfnum 28. desember 1935, d. 16. nóvember 1995) var íslensk söngkona, þekktust fyrir flutning dægurlaga.

 Æviágrip 
Eldey (eins og hún var alltaf kölluð) ólst upp í Merkinesi í Höfnum á Reykjanesskaga, næst elst meðal fjögurra bræðra, þeirra Sigurjóns, Þórodds, Marons Guðmanns og Vilhjálms Hólmars. Foreldrar þeirra voru hjónin Vilhjálmur Hinrik Ívarsson og Hólmfríður Oddsdóttir. Þegar Eldey hafði slitið barnsskónum fór hún í Héraðsskólann á Laugarvatni þar sem hún átti góða daga og þar fékk hún gælunafnið „Elly“. Að námi loknu lá leiðin til Reykjavíkur þar sem hún fékk vinnu sem vélritunarstúlka. Jafnframt vinnunni sótti hún leiklistarnámskeið hjá Ævari Kvaran. Þegar hún sá auglýsingu í blaði „söngkona óskast“, skellti hún sér í prufu og áður en hún vissi af var hún orðin dægurlagasöngkona. Draumurinn rættist og hún sló í gegn sem söngkona með Hljómsveit Bjarna Böðvarssonar. Bjarni (faðir Ragnars Bjarnasonar söngvara) var með vikulega útvarpsþætti í Ríkisútvarpinu þar sem hann kynnti þessa einstæðu rödd. Raddbeitingin og túlkunin var á þann veg að þjóðin heillaðist.

Ferill hennar var glæstur hjá hljómsveitum á borð við KK-sextettinn og Hljómsveit Svavars Gests. Svavar, sem varð þriðji og síðasti eiginmaður hennar, var líka hljómplötuútgefandi og hjá SG hljómplötum söng hún mörg lög inn á plötur. Fyrsta plata Ellyjar var smáskífa með laginu „Ég vil fara upp í sveit“ sem  kom út 1960. Mörg laganna söng hún á móti karlsöngvurum eins og Vilhjálmi, bróður sínum, Ragnari Bjarnasyni og Einari Júlíussyni. 

Elly söng inn á tvær sólóplötur á ferlinum. Sú fyrri var LP-platan Lög úr söngleikjum og kvikmyndum sem kom út hjá SG-hljómplötum 1966. Hin LP-platan var jólaplatan Jólafrí sem Skífan gaf út 1988. Segja má að plötuferill Ellyjar hafi verið frekar stuttur, miðað við frægð hennar og vinsældir, allt fram að andlátinu 1995. Sérstæðasta verkið á ferlinum er ef til vill lagið „Sveitin milli sanda“ eftir Magnús Blöndal Jóhannsson, þar sem hún syngur „Aaaaa...“ þar sem enginn texti var ortur við lagið.


 Útgefið efni 

Íslenskir Tónar
45 snúninga
45-2010 - Elly Vilhjálms - Ég vil fara upp í sveit // Kveðju sendir blærinn - 1960

H.S.H 
45 snúninga
HSH45-1014 - Elly Vilhjálms - Lítill fugl // Sjötíu og níu af stöðinni - 1963
HSH45-1024 - Elly Vilhjálms og KK Sextettinn - Sjötíu og níu af stöðinni / Lítill fugl // Ó María / Kvöldljóð - 1963

Fálkinn
45 snúninga
DK 1621 - Elly Vilhjálms - Í grænum mó // Sumarauki - 1964

SG-hljómplötur
45 snúninga
SG 501 - Elly Vilhjálms & Ragnar Bjarnason - Fjögur jólalög (innih.: Hvít jól / Jólasveinninn minn // Jólin allstaðar / Litli trommuleikarinn -  1964 
SG 502 - Elly Vilhjálms & Ragnar ásamt hljómsveit Svavars Gests - Hvert er farið blómið blátt / Brúðkaupið // Farmaður hugsar heim / Skvetta, falla, hossa og hrista - 1965 
SG 505 - Elly & Ragnar / Hljómsveit Svavars Gests - Heyr mína bæn / Sveitin milli sanda // Útlaginn / Þegar ég er þyrstur - 1965 
SG 508 - Ragnar Bjarnason og Elly Vilhjálms - Járnhausinn (úr samnefndum sjónleik) (innih.: Ragnar Bjarnason - Undir stóra steini / Elly Vilhjálms - Án þín / Hvað er að // Ragnar Bjarnason - Við heimtum aukavinnu / Stúlkan mín / Sjómenn íslenskir erum við) - 1965
SG 535 - Elly Vilhjálms - Heyr mína bæn / Brúðkaupið // Ég veit þú kemur / Lítill fugl - 1968 
SG 536 - Elly Vilhjálms - Heilsaðu frá mér / Hugsaðu heim - 1969 
SG 548 - Elly Vilhjálms - Það er svo ótalmargt // Hver ert þú - 1970 
LP
SG 009 - Elly Vilhjálms - Lög úr söngleikjum & kvikmyndum - 1966 
SG 020 - Vilhjálmur og Elly Vilhjálms - Systkini syngja saman - 1969 
SG 026 - Vilhjálmur og Elly - Syngja kunnustu lög Sigfúsar Halldórssonar - 1970 
SG 027 - Vilhjálmur og Elly - Lög Tólfta September - 1970 
SG 041 - Vilhjálmur og Elly Villhjálms - Syngja jólalög - 1971 
SG 115 - Elly Villhjálms og Einar Júlíusson - Syngja lög Jenna Jóns í útsetningu Þóris Baldurssonar - 1978 
SG 142 - Elly Vilhjálms - Heyr mína bæn - Safnplata - 1981

Skífan
LP
SLP-45 - Elly Vilhjálms - Jólafrí - 1988

Taktur
LP
SG 041 - Elly og Vilhjálmur - Syngja jólalög (Endurúgáfa)

RUV
CD
 Útvarpsperlur

Ísdiskar
CD
 Stórsveit Reykjavíkur - 1995

 Tenglar  
 Glatkistan.is
 Tónlist.is
 Tónlist.is
 Icelandicmusic.com
 Gítargrip 
 Poppminjasafn Íslands
 Vegir liggja til allra átta 
 Facebook-síða um Elly Vilhjálms


Flokkur:Íslenskir tónlistarmenn
Flokkur:Íslenskar söngkonur